Президентан харжамаш Россехь (2000)
2000 шеран 26 мартан хан тӀекхачале болу Российн Федерацин президентан харжамаш хӀиттийра Федерацин кхеташоно 2000 шеран 5 январехь Ельцин Бориса 1999 шо чекхдолуш дарж дитар бахьнехь (юьхьанца гӀертара уьш дӀабахьа 2000 шеран 4 июнехь). Политологаша а, социологин гӀуллакхаша а, массийн хааман гӀирсаша а маххадорца, уггаре толаман герга вара 1999 шарахь РФ Правительствон председатель а, президентан декхарш кхочуш дан а хӀоттийна Путин Владимир. Коьрта интрига йара, Путин хьалхарчу турехь тоьлур ву йа шолгӀа тур а оьшур йу (кхин цкъа кхаж таса безар бу). Российн президентан харжамашца цхьаьна, дӀахьуш бара йеа Российн Федерацин субъектехь харжамаш — Алтайн махкахь, Мурманскан областехь, Жуьгтийн автономин областехь, Ханты-Мансийн автономин гуонехь.